ועדת הכלכלה, כנסת 24, פרוטוקול מספר 83, 2021-10-26 11:45

מיכאל ביטון: שלום, אנחנו בעצם עכשו עושים ישיבה קצרה שמשלימה את כל דיוני הרוויזיות בחוק ההסדרים.

מיכאל ביטון: דחינו את פרק המזון ואת פרק התמרוקים ביממה כדי לאפשר ליועצים המשפטיים להגיע לנוסחים מדוייקים, סוגיות של נוסח, לא סוגיות של מחלוקת מהותית, אלא נוסחים ואנחנו בעצם נצביע על הרוויזיות.

מיכאל ביטון: הסתייגיות כבר גמרנו.

מיכאל ביטון: אנחנו רק ברוויזיות.

בן שבת: אני רק מציעה אדוני, היו באמת תיקוני נוסח ודיוקים שאנחנו ניסינו להגיע עם המשרדים בהרבה נושאים.

בן שבת: בכל זאת יש, חוץ מענייני ניסוחים שאנחנו לא נטריד בהם את הוועדה, יש כמה עניינים שחודדו ואנחנו רוצים להבהיר ולכן אנחנו כן מבקשים לפנות לסעיף 102- - -

מיכאל ביטון: בקצרה גברתי.

מיכאל ביטון: להגיד את החידודים ואנחנו נצביע על הרוויזיה.

בן שבת: אז אדוני כמה דברים, דבר ראשון, אנחנו דיברנו על כך שבעניינים מסויימים תדרש הסכמת משרד החקלאות ובין השאר נדרשת הסכמת משרד החקלאות לעניין שינוי שמכיל בישראל הוראה המורת הדין האירופי בעניין שאריות תכשירים כימיים לשימוש בבעלי חיים או במתקנים לבעלי חיים או שאריות גופות וטרינריות כך שתכול על בשר גולמי, חלב גולמי, דבש, ביצים טריות.

בן שבת: ובנושא הזה עלה הצורך להוסיף גם סיפא שהופיעה בסעיף אחר, בפסקה אחרת באותו נושא, שראש הממשלה יהיה רשאי לקבוע בצו שינוי כאמור ויחולו על הצו הוראות סעיפים קטנים (א)-(ז) ושיהיו מחויבים במקרה שמתבקש הדבר על ידי שר החקלאות או שר הבריאות.

בן שבת: אז זה תיקון אחד שרצינו לבקש לעשות ברוויזיה.

מיכאל ביטון: בבקשה

בן שבת: תיקון שני נוגע לפנייה לראש הממשלה במקרה של שינוי, עדכון של הדין האירופי ששר הבריאות החליט או לאמץ או לא לאמץ ושר החקלאות בעצם חזר וערער, פנה לראש הממשלה ובעצם ביקש לערער ולשנות, לתת צו שמשנה את ההוראה.

בן שבת: בנוסח הקודם, דובר על כך שהצו יצטרך לפנות תוך 6 חודשים ממועד הצו או בתוך 12 חודשים ממועד פרסום השינוי ומשרד החקלאות ולצורך הוודאות הוא הסכים לכך או לא התנגד לכך שהתקופה הזו תקוצר בחצי, זאת אומרת שהפנייה תצטרך להיות או בתוך 3 חודשים ממועד מתן הצו או בתוך 6 חודשים ממועד פרסום השינוי.

בן שבת: זה תיקון נוסף שאנחנו נבקש לעשות.

בן שבת: נושא נוסף, משרד הכלכלה ביקש להבהיר שהסמכויות שניתנות להכרזה על התלות , הכרזת רישמיות של תקנים, לא יגרעו מסמכויות אחרות של שר הכלכלה וגם לחדד את העובדה שלמרות שהסעיף שמאפשר לשר להכריז על התלות, הרישמיות, יכנס לתוקף כבר עם פרסום החוק, השימוש בסמכויות האלה יעשה רק כאשר ההוראות המואמצות של הדין האירופי יכנסו לתוקף.

בן שבת: זאת אומרת, השימוש בסמכות או הכניסה לתוקף של ההכרזה של השר, אם היא תעשה, תכנס לתוקף רק כשההוראות יאומצו.

בן שבת: אז זה תיקון נוסף.

בן שבת: תיקון נוסף נוגע לסעיף 12 ג' שעוסק בנושא של חיי תוקף .

בן שבת: אנחנו חשבנו שהדבר הזה יכול להכנס לתוקף כבר עם פרסום החוק אבל למעשה, כיוון שזה צריך להמתין, כיוון שהתיקון מותנה בכך שתהייה תוכנית בטיחות מזון ותוכנית בטיחות מזון תהייה רק בשנת 2026, אז התיקון יחול בשנת 2026.

בן שבת: זה תיקון נוסף של מועד התחילה , חיי תוקף.

בן שבת: עוד דבר טכני.

בן שבת: סעיף 82.

בן שבת: אנחנו הקראנו אותו אבל בעצם הוא נגע לנוסח המקורי של הצעת החוק שבזמנו דיברה על כך שיהיו דרישות שונות ליצרנים וליבואנים ולכן הוא מתייתר כאן ואנחנו נוריד את התיקון בו.

בן שבת: הבהרה האחרונה, רק בגדר הבהרה, שהתוספת השניה (א) , שינויים בה, טעונים בה אישורי ועדה, יכול להיות שבאחד המסמכים הקודמים, הדבר הזה לא הובהר מספיק, אז אנחנו רצינו להבהיר את ההברה.

מיכאל ביטון: תודה על ההבהרות.

מיכאל ביטון: ההצבעה רק לסימון וללימור ולי , מה זה?

מיכאל ביטון: ההצבעה בריוויזיה היא מי בעד הריוויזיה.

מיכאל ביטון: אבל אם אתה בדרך כלל בקואליזציה, אתה נגד הריוויזיה.

בן שבת: פעם היינו מבקשים לפתוח את הריוויזה, להיות בעד... ( מדברים יחד)

מיכאל ביטון: אנחנו מאשרים את התיקונים.

בן שבת: בשביל זה צריך לאשר את הריוויזיה, להיות בעד הריוויזיה.

מיכאל ביטון: להיות בעד ריוויזיה, לאשר את התיקונים וזהו.

מיכאל ביטון: אז כן להיות בעד הרוויזיה.

מיכאל ביטון: אז מי בעד הריוויזה?

מיכאל ביטון: בעד – פה אחד

מיכאל ביטון: ומי מאשר את החמישה תיקונים?

מיכאל ביטון: בעד – פה אחד

מיכאל ביטון: אז פה אחד, אנחנו שמחים שגמרת את פרק המזון.

מיכאל ביטון: תודה נועה וכל הצוות על העבודה הקשה.

מיכאל ביטון: ענת.

מיכאל ביטון: את פרק התמרוקים.

עו"ד ענת מימון: התמרוקים, אנחנו בגדר שינויי נוסח, זה לא מצריך פתיחה של - -

מיכאל ביטון: אז שם אנחנו נהייה נגד הרוויזיה.

עו"ד ענת מימון: בדיוק.

מיכאל ביטון: אז הכל בסדר.

מיכאל ביטון: אז מי בעד הרוויזיה?

מיכאל ביטון: מי נגד?

מיכאל ביטון: נגד –פה אחד

מיכאל ביטון: השלמנו את כל החוקים בחוק ההסדרים ועכשו זה עבודת הכנסת והמליאה אבל תודה לחברי הכנסת שבאתם לרגע המשמעותי הזה.

מיכאל ביטון: זה אקורד הסיום של עבודת הוועדה בחוק ההסדרים.

מיכאל ביטון: טוב שלא השארתם אותי לבד ובאמת אני רוצה להגיד משהו, לימור מגן תלם היא הנוכחת המצטיינת של ועדת כלכלה וחוק ההסדרים.

מיכאל ביטון: גם על שעות וגם על ענייניות.

מיכאל ביטון: אבל סימון ומאזן, לא פחות.

סימון דוידסון: אני אגיד לך מה, היא אמרה לי אתמול, אני הכי נהנית בוועדות אצל מיכאל.

סימון דוידסון: זה הכל בזכותך.

מיכאל ביטון: אני רוצה שנהנה ונביא תוצאות סימון.

מיכאל ביטון: תודה רבה לכולם.